ರಷ್ಯಾದ ನೌಕಾಪಡೆಯ ಪ್ರಧಾನ ದಂಡನಾಯಕನಾದ ಅಡ್ಮಿರಲ್‌‌‌‌ ವ್ಲಾದಿಮಿರ್‌‌ ಮಸೋರಿನ್‌‌ 2007ರ ಜೂನ್‌‌ 23ರಂದು ಅಧಿಕೃತವಾಗಿ ಒಂದು ಹೇಳಿಕೆಯನ್ನು ನೀಡಿ, ಸುಮಾರು ಒಂದು ತಿಂಗಳು ಮುಂಚಿತವಾಗಿ ಮೊದಲು ಪ್ರಕಟಿಸಲ್ಪಟ್ಟ ವರ್ಗಕ್ಕೆ ಸಂಬಂಧಿಸಿದಂತೆ, ಒಂದು ಹೊಸ ಪರಮಾಣು ವಿಮಾನವಾಹಕ ನೌಕಾವಿನ್ಯಾಸದ<ref name="lenta 6/23">ಲೆಂಟಾ. ರೂ ನ್ಯೂಸ್‌ಸೈಟ್‌Google translation to English 23 June‌ 2007</ref> ತಪಸೀಲು ಪಟ್ಟಿಗಳು ಅಥವಾ ನಿರ್ದಿಷ್ಟ ವಿವರಗಳನ್ನು ನೌಕಾಪಡೆಯು ಪರಿಗಣಿಸುತ್ತಿದೆ ಎಂದು ತಿಳಿಸಿದ. ಸೆವೆರೊಡ್ವಿನ್ಸ್ಕ್‌‌ ಎಂಬಲ್ಲಿರುವ ಜ್ವೆಜ್‌ಡೊಚ್ಕಾ ಸ್ಥಾವರದಲ್ಲಿ ಸುಮಾರು 2010ರ ವೇಳೆಗೆ ವಾಹಕ ನೌಕೆಗಳ ತಯಾರಿಕೆಯು ಶುರುವಾಗುತ್ತದೆ ಎಂದು ನಿರೀಕ್ಷಿಸಲಾಗಿದ್ದು, ಇಲ್ಲಿ 100,000 ಟನ್‌‌‌ಗೂ ಹೆಚ್ಚಿನ ಪಲ್ಲಟನ ಸಾಮರ್ಥ್ಯದೊಂದಿಗಿನ ನೌಕೆಗಳನ್ನು ಕಾರ್ಯಕ್ಕೆ ತೊಡಗಿಸಬಲ್ಲ ಸಾಮರ್ಥ್ಯವನ್ನು ಹೊಂದಿರುವ ಒಂದು ದೊಡ್ಡ ಒಣ ಹಡಗುಕಟ್ಟೆಯು ಈಗ ನಿರ್ಮಿಸಲ್ಪಡುತ್ತಿದೆ.<ref name="lenta 07/04">ಲೆಂಟಾ. ರೂ ನ್ಯೂಸ್‌ಸೈಟ್‌ Google translation to English 4 July 2006</ref> ಯೋಜನೆಯ ಸಾಮಾನ್ಯ ಆಯಾಮಗಳನ್ನು ಈಗಾಗಲೇ ನಿರ್ಣಯಿಸಲಾಗಿದೆ ಎಂಬುದಾಗಿ ಅಡ್ಮಿರಲ್‌ ಮಸೋರಿನ್‌‌ ತನ್ನ ಹೇಳಿಕೆಯಲ್ಲಿ ತಿಳಿಸಿದ್ದಾನೆ. ಸುಮಾರು 50,000 ಟನ್ನುಗಳಷ್ಟನ್ನು ಸ್ಥಳಾಂತರಿಸಲು ಮತ್ತು 30–50ರಷ್ಟು ಉತ್ಕೃಷ್ಟ ವಿಮಾನ ಹಾಗೂ ಹೆಲಿಕಾಪ್ಟರ್‌ಗಳ ಒಂದು ವಾಯುವಿಭಾಗವನ್ನು ಸಾಗಿಸಲು, ಯೋಜಿತ ವಾಹಕ ನೌಕೆಯು ಪರಮಾಣು ಚಾಲಿತ ಮುನ್ನೂಕುವಿಕೆಯ ವ್ಯವಸ್ಥೆಯನ್ನು ಹೊಂದಲಿದೆ; ಈ ವಿಶಿಷ್ಟತೆಗಳಿಂದಾಗಿ ಸದರಿ ನೌಕೆಯನ್ನು ಫ್ರೆಂಚ್‌ "ಚಾರ್ಲ್ಸ್‌ ಡೆ ಗೌಲೆ" ನೌಕೆಯೊಂದಿಗೆ ಸರಿಸುಮಾರಾಗಿ ಹೋಲಿಸಬಹುದಾಗಿದೆ. ಈ ಕುರಿತು ಅಡ್ಮಿರಲ್‌‌ ಮಸೋರಿನ್‌‌ ಮಾತನಾಡುತ್ತಾ, "US ನೌಕಾಪಡೆಯು ನಿರ್ಮಿಸುವ ದೈತ್ಯನೌಕೆಗಳು 100–130 ವಿಮಾನಗಳನ್ನು ಸಾಗಿಸಬಲ್ಲ ಸಾಮರ್ಥ್ಯವನ್ನು ಹೊಂದಿವೆ; ಆ ರೀತಿಯ ಯಾವುದನ್ನೇ ಆಗಲಿ ನಾವು ನಿರ್ಮಿಸುವುದಿಲ್ಲ" ಎಂದು ತಿಳಿಸಿದ. ರಷ್ಯಾದ ನೌಕಾಪಡೆಯಲ್ಲಿ ಸಾಂಪ್ರದಾಯಿಕವಾದ ಸ್ವರೂಪದಲ್ಲಿರುವ ವಿಮಾನವಾಹಕ ನೌಕೆಯ ಪಾತ್ರವನ್ನು, ಯೋಜಿಸಲ್ಪಟ್ಟ ನಿರ್ದಿಷ್ಟ ವಿವರಗಳು ಅಥವಾ ತಪಸೀಲು ಪಟ್ಟಿಗಳು ಪ್ರತಿಬಿಂಬಿಸುತ್ತವೆ; ಮಾರ್ಗದರ್ಶನ ಪಡೆದ ಕ್ಷಿಪಣಿ ಹಡಗುಗಳು ಮತ್ತು ಜಲಾಂತರ್ಗಾಮಿಗಳಿಗೆ ಸಂಬಂಧಿಸಿದಂತೆ ಇದು ಒಂದು ವಾಯುದಾಳಿಯ ವೇದಿಕೆಯಾಗಿ ಕಾರ್ಯನಿರ್ವಹಿಸುತ್ತದೆ.

ಕೀವ್‌"" -ವರ್ಗದ ವಾಹಕನೌಕೆಗಳನ್ನು ಕಾಯಾಚರಣೆಯಿಂದ ತೆಗೆದುಹಾಕಿದಾಗಿನಿಂದ, ರಷ್ಯಾದ ನೌಕಾ ಸಂಸ್ಥೆಯು ಬಹಳ ಹಿಂದೆಯೇ ತನ್ನ ಸಮ್ಮತಿಯನ್ನು ವ್ಯಕ್ತಪಡಿಸಿ, ಏಕೈಕ ಕಾರ್ಯನಿರತ ವಾಹಕ ನೌಕೆಯಾದ "ಅಡ್ಮಿರಲ್‌ ಕುಜ್ನೆಟ್ಸೊವ್‌‌" ಸೇವೆಯು ಸಾಕಾಗುತ್ತಿರಲಿಲ್ಲ, ಮತ್ತು ನೌಕಾಪಡೆಯ ವಾಯದಾಳಿಯ ಬೆಂಬಲದ ಅಗತ್ಯತೆಗಳನ್ನು ಈಡೇರಿಸಲು ಮೂರು ಅಥವಾ ನಾಲ್ಕು ವಾಹಕನೌಕೆಗಳು ಅಗತ್ಯವಾಗಿದ್ದವು ಎಂದು ತಿಳಿಸಿತ್ತು. ಆದಾಗ್ಯೂ, 1990ರ ದಶಕದಲ್ಲಿ ಕಂಡುಬಂದ ಹಣಕಾಸಿನ ಮತ್ತು ಸಂಘಟನಾತ್ಮಕ ಸಂಕ್ಷೋಭೆಯಿಂದಾಗಿ, "ಅಡ್ಮಿರಲ್‌ ಕುಜ್ನೆಟ್ಸೊವ್‌‌" ನೌಕೆಯ ನಿರ್ವಹಣೆಯೂ ಸಹ ಒಂದು ಕಷ್ಟಕರ ಹೊಣೆಗಾರಿಕೆಯಾಗಿ ಪರಿಣಮಿಸಿತು. 2000ನೇ ವರ್ಷದ ನಂತರದಲ್ಲಿ ರಷ್ಯಾದ ಆರ್ಥಿಕ ಸನ್ನಿವೇಶದಲ್ಲಿ ಆದ ಸುಧಾರಣೆಯು, ರಕ್ಷಣಾಕಾರ್ಯ ಸಂಬಂಧಿ ವಿನಿಯೋಗಗಳಲ್ಲಿ ಒಂದು ಪ್ರಮುಖ ಹೆಚ್ಚಳವನ್ನು ಮಾಡಲು ಅವಕಾಶನೀಡಿದೆ. 2008ರ ನೌಕಾದಿನದಂದು ಅಡ್ಮಿರಲ್‌‌ ವ್ಲಾದಿಮಿರ್‌ ವೈಸೊಟ್ಸ್ಕಿ ಮಾತನಾಡುತ್ತಾ, ಉತ್ತರದ ಮತ್ತು ಪೆಸಿಫಿಕ್‌‌ ಹಡಗುಪಡೆಗಳಲ್ಲಿ ನಿಯೋಜಿಸುವುದಕ್ಕೆ ಸಂಬಂಧಿಸಿದಂತೆ, ಹೊಸ ವಿನ್ಯಾಸದ ಐದು ಅಥವಾ ಆರು ವಾಹಕ ನೌಕೆಗಳನ್ನು ನಿರ್ಮಿಸಲು ರಷ್ಯಾ ಯೋಜಿಸುತ್ತಿದ್ದು, ಇದು ಸುಮಾರು 2012–2013ರಲ್ಲಿ ಪ್ರಾರಂಭಗೊಳ್ಳಲಿದೆ ಎಂದು ಘೋಷಿಸಿದ. ಸದರಿ ಹೊಸ ವಾಹಕನೌಕೆಯ ಗುಂಪುಗಳು ಸುಮಾರು 2050–2060ರ ವೇಳೆಗೆ ಸಂಪೂರ್ಣ ಬಲವನ್ನು ಹೊಂದುವಂತೆ ಯೋಜನೆಗಳನ್ನು ಹಾಕಿಕೊಳ್ಳಲಾಗಿದೆ. ಯುನೈಟೆಡ್‌ ಷಿಪ್‌ಬಿಲ್ಡಿಂಗ್‌ ಕಾರ್ಪೊರೇಷನ್‌‌‌‌ಗೆ ಸೇರಿದ ಮೂಲಗಳ ಅನುಸಾರ, ಹೊಸ ವಾಹಕನೌಕೆಗಳು ಐದನೇ-ಪೀಳಿಗೆಯ ಹೊಸ ಕದನ-ವಿಮಾನಗಳನ್ನು ಮಾತ್ರವೇ ಅಲ್ಲದೇ, ಮಾನವಚಾಲಿತವಲ್ಲದ ಅಂತರಿಕ್ಷದ ವಾಹನಗಳನ್ನೂ ಸಾಗಿಸಲಿವೆ ಮತ್ತು ಸುಮಾರು 60,000 ಮೆಟ್ರಿಕ್‌‌ ಟನ್ನುಗಳವರೆಗಿನ ಒಂದು ಪಲ್ಲಟನ ಸಾಮರ್ಥ್ಯವನ್ನು ಹೊಂದಲಿವೆ.

ರಷ್ಯಾ
ಭಾರತ
ಇತಿಹಾಸ
ಭವಿಷ್ಯದ ವಿಮಾನವಾಹಕ ನೌಕೆಗಳು